  Виталий Пронин 4-тӥ январе Г. Кулакова нимо спорткомплексын куасэн бызьылонъя «Ымусьтон сюрес» ӵошатскон луоз. Таӵе вожвылъяськон ортче, спортлы но тазалыкез юнматон декадалы сӥзьыса, радъяны юрттэ Россиысь Спортъя министерство. Та вакытэ отчы пыриськыны мылкыд каремзэс ивортӥзы ни Россиысь куд-ог кужмо спортсменъёс. Ужрадэз сӥё-дано усьтон луоз 15 час 40 минутэ, нош ӵошатскон кутскоз 16 часын. УД Туспуктӥз А. Горбунов  